– Има-беркат шортта лайттийла кху х1усамехь, Дала хан йахйина Шайна маттов дукха а дахадойла шу! – аьлла чувелира Эвтархойн Ахьмад. Массаьрца а куьйге воьдуш чекх а ваьлла, могаш-парг1ат хаьттина паргатвелира иза. Амма Ахьмадана дуьйцуш хезна долу дег1астанхойн хьаша ларамца эцар кхузахь лардеш дацара, тховса-м муххале а. Шен накъостех воккхавеш волчу Шовхала башха тергал а ца вира Нохчийчуьра хьаша. Х1усамда мелла шен самукъадаьлла, баьхкиначу г1умкин элех воккхавеш, х1айтаьлла хьийзара. Эвтархойн Ахьмад церан хабаршка ладоьг1уш верг хилла висира. Ша х1ун дича бакъахьа дара- те аьллачу ойланца уьйт1а велира Ахьмад.